# Tunnista vastuusi valetiedon kiemuroissa

Ammattialan osaaja ja asiantuntija on alan uuden tiedon välittäjä, kuratoija, tiedon tuottaja ja sen vastaanottaja. Asiantuntija hyödyntää tietoa työssään, kehittämisessä ja ongelmien ratkaisussa.

1. Tiedon välittäjänä

Huomaat verkossa tai sosiaalisessa mediassa kiinnostavan, yllättävän, tunteisiisi vetoavan uutisen tai tietovinkin. Mieti tarkasti, ennen kuin tykkäät uutisesta tai jaat uutista eteenpäin. Ole kriittinen, selvitä taustat, arvioi uutisen sisältöä terveellä epäilyllä.

1. Tiedon tuottajana

Arvioi huolellisesti käyttämäsi lähteet. Selvitä lähteiden alkuperä. Käytä lähteitä referoiden ja merkitse lähteet tarkasti näkyviin. Ole tiedon tuottajana avoin. Kirjoita tekstiä, joka on selkeää ja läpinäkyvää käytettyjen lähteiden suhteen.

1. Tiedon vastaanottajana

Selvitä julkaisijan ja kirjoittajan ammatillinen tai tutkimuksellinen tausta. Vertaile tiedonlähteitä ja tutkimusten tuloksia. Silmäile ja lue. Syvennä lukemistasi.

Hanki tarvittaessa lisätietoja.

1. Lue, tutki ja vertaile

Tutki ja tarkastele ilmiöitä ja ammattialasi kysymyksiä erilaisten tiedonlähteiden kautta. Vertaile eri tutkimusten ja erilaisten kehittämisraporttien tuloksia.

1. Päivitä osaamista, pidä tiedot ajan tasalla

Seuraa ammattialan uutisia, keskustelua ja uutta tutkimustietoa. Opiskele asioita itsenäisesti. Opi verkostoissasi. Hakeudu koulutuksiin.

Teksti: Leena Elenius, Seinäjoen ammattikorkeakoulu, kirjasto (2023)